
ДО
ОБЩИНСКИ СЪВЕТ
БУРГАС



Д О К Л А Д Н А  З А П И С К А

ОТ ДИМИТЪР НИКОЛОВ
 КМЕТ НА ОБЩИНА БУРГАС

ОТНОСНО: Прекратяване на съсобственост, чрез продажба на общинската идеална част от недвижим имот – УПИ II-1656 в кв. 60 по ПУП-ПРЗ на гр.Българово, община Бургас.

УВАЖАЕМИ ОБЩИНСКИ СЪВЕТНИЦИ,

В Община Бургас са постъпили заявления с вх.№ 94-01-7595/07.03.2023г. и 94-01-7595(6)/24.02.2025г. от К. И. Е. и Т. И. Ч., с искане за прекратяване на съсобственост в недвижим имот, представляващ УПИ II-1656 в кв. 60, находящ се в гр. Българово, община Бургас, чрез изкупуване на общинската идеална част.
Към заявлението са приложени:
- Нотариален акт № 150, том I, дело № 202/22.07.1949г., съгласно който Т. И. Т. М. придобива собствеността върху 1616/3500 кв.м идеални части от дворно място представляващо парцел I-222 в кв. 37, по предходен, недействащ план на гр. Българово от 1921г.;
- Нотариален акт № 171, том I, дело № 271/30.06.1962г., видно от който Т. И. Ч. прехвърля на И. Т. Ч. 7/10 от 1616 кв. м идеални части (1131/1616 кв. м идеални части) от парцел I-222 в кв. 37, по предходен, недействащ план на гр. Българово от 1921г.; 
- Нотариален акт № 159, том XII, дело № 3921/11.05.1994г., съгласно който И. Т. Ч. прехвърля на К. И. Е. 4/10 от 1616 кв. м идеали части (646/1131 кв. м идеални части) и на Т. И. Ч. 3/10 от 1616 кв. м идеални части (485/1131 кв. м идеални части) от парцел II-611 в кв. 60, целият с площ 1300 кв. м, от които собствени 1130 кв. м, по действащия регулационен план на гр. Българово, община Бургас от 1986г. 
Видно от служебно изготвено удостоверение с изх. № 94-01-7595(2)/ 26.05.2023г. на Директор на дирекция „Устройство на територията“ при Община Бургас и приложени към него комбинирани скици – извадки с нанесени предходни, недействащи регулационни планове от 1921г. и 1966г., действащ план за регулация и застрояване и КК, площта на УПИ II-611 в кв. 60 по ПУП-ПРЗ на гр. Българово е 1120 кв. м.
	УПИ II-611 в кв. 60 по ПУП-ПРЗ на гр. Българово съответства на части от бивши парцели I-222, VIII-222 и на част от имот за улица от изток, североизток в бивш кв. 37, по предходен, недействащ план от 1921г., на части от бивши парцели II-455, III-456 и на част от имот за улица от изток, североизток в бивш кв. 39, по предходен, недействащ план на населеното място от 1966г.
Със Заповед № РД-18-874/13.12.2019г. на Изпълнителен Директор на АГКК са одобрени Кадастралната карта и кадастрални регистри (КККР) на гр. Българово, община Бургас, като УПИ II-611 е съответен на ПИ с идентификатор 07332.501.611 и на части от ПИ с идентификатор 07332.501.1264 и на ПИ с идентификатор 07332.501.1417.
В УПИ II-611, кв. 60, целият с площ 1120 кв.м по ПУП-ПРЗ на гр.Българово, община Бургас има наличие на 150/1120 кв.м идеални части общинска собственост, предваеми от изток, североизток от имот отреден за улица, по предходен, недействащ план на населеното място от 1921г.
Предприети са действия по изменение на КК в частта на ПИ с идентификатор 07332.501.611, като имотната граница от североизток е приведена в съответствие с регулационната. Същият е отразен като ПИ с идентификатор 07332.501.1656, с площ 1041 кв. м.
Със Заповед № 77/10.01.2025г. на Заместник-кмет на Община Бургас е одобрено изменението на ПУП-ПРЗ за УПИ II-611, УПИ XXI-608 и УПИ XXII-609 в кв. 60 по плана на гр. Българово, община Бургас, с което дворищно-регулационната граница между трите УПИ се провежда по имотните граници на ПИ с идентификатори 07332.501.1656,07332.501.1264 и 07332.501.609 по КККР на гр. Българово.
След процедираното изменение от УПИ II-611 в кв. 60 е образуван нов УПИ II-1656 в кв. 60, целият с площ 1040 кв.м по ПУП-ПРЗ на гр. Българово, община Бургас, съответен на ПИ с идентификатор 07332.501.1656 с площ 1041 кв. м по КККР на населеното място. 
За общинските 150/1040 кв. м идеални части е съставен Акт № 10617/ 25.03.2025г. за частна общинска собственост. 
Общинската идеална част от гореописания имот не отговаря на нормативните изисквания на чл.19 от ЗУТ за образуване на самостоятелен урегулиран поземлен имот, поради което е целесъобразно прекратяване на съсобствеността чрез продажба на частта на Община Бургас по пазарни цени.
Цитираният имот е включен в Програмата за управление и разпореждане с общинската собственост на Община Бургас за 2025г., приета по т. 3 от дневния ред на проведеното на 20.05.2025г. заседание на Общински съвет – Бургас (Протокол № 24), в частта на раздел II „Продажби по реда на ЗОС, без търг или конкурс“, точка 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“.
В изпълнение разпоредбите на чл.41, ал.2, във връзка с чл.22, ал. 3 от Закона за общинската собственост, е възложено на независим оценител на имоти, вписан в регистъра на независимите оценители, изготвяне на пазарна оценка на общинските 150/1040 кв. м идеални части от УПИ II-1656 в кв. 60 по плана на гр. Българово, община Бургас, определена в размер на 9120 (девет хиляди сто и двадесет) лева, без ДДС.
Данъчната оценка на идеалната част от имота, предмет на продажба е 975,00 (деветстотин седемдесет и пет лв.) лева.
Предвид изложеното, на основание правомощията ми по чл. 73, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет –Бургас, и като взех предвид Решение на комисията, назначена с моя Заповед № 2895/23.08.2022г., прието с Протокол от 24.06.2025г., което подкрепям изцяло, предлагам Общински съвет - Бургас, на основание чл. 21, ал.1, т.8 от Закона за местното самоуправление и местната администрация, чл.36 от Закона за собствеността, чл. 36, ал.1, т.2 от Закона за общинската собственост, чл. 41, ал.1, т.2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет – Бургас да вземе следното 

Р Е Ш Е Н И Е :

Да се прекрати съсобствеността между Община Бургас, К. И. Е. с ЕГН *** и постоянен адрес: гр. Бургас,   и Т. И. Ч. с ЕГН *** и постоянен адрес: гр. Бургас,  , чрез продажба на общинските идеални части, актувани с Акт № 10617/25.03.2025г. за частна общинска собственост, представляващи 150/1040 кв. м идеални части от УПИ II-1656 в кв. 60 по ПУП-ПРЗ на гр. Българово, община Бургас, целият с площ 1040 кв. м, при граници на целия имот: север – УПИ I, изток – улица, юг – УПИ III, югозапад – УПИ XXI, северозапад – УПИ XXII, отразен като ПИ с идентификатор 07332.501.1656, целият с площ 1041 кв. м по одобрени КККР на гр. Българово, община Бургас, при съседи на целия имот: 07332.501.1264, 07332.501.608, 07332.501.1417, 07332.501.1256, 07332.501.609, за сумата от 9120,00 (девет хиляди сто и двадесет) лева, без ДДС. 
Приложение: заявление с вх.№ 94-01-7595/07.03.2023г.; заявление с вх. № 94-01-7595(6)/24.02.2025г.; Нотариален акт № 171, том I, дело № 271/30.06.1962г.; Нотариален акт № 150, том I, дело № 202/22.07.1949г.;  Нотариален акт № 159, том XII, дело № 3921/11.05.1994г.; Удостоверение за наследници с изх. № 94-01-23139/12.07.2022г.; комбинирана скица; извадки от предходни планове; Удостоверение с изх. № 94-01-7595(2)/26.05.2023г; Скица по КК; Удостоверение с изх. № 94-01-25048(1)/25.08.2022г.; Заповед № 77/10.01.2025г. на Зам.-кмет при Община Бургас;  Удостоверение за данъчна оценка; АЧОС № 10617/ 25.03.2025г.; Протокол от 24.06.2025г.; Експертна оценка.


ДИМИТЪР НИКОЛОВ
Кмет на Община Бургас


Съгласували:

ЗЛАТИНА ГЕОРГИЕВА - Директор на дирекция ПНО

ЖИВКО ДИМИТРОВ - Директор на дирекция УОС

